



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 8 decembrie 2015
                  Nr. Plx.  853/2015


A V I Z 

asupra propunerii legislative pentru modificarea şi completarea Legii nr. 145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr. 794 din 31 octombrie 2014
În conformitate cu prevederile art.95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea şi completarea Legii nr. 145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr. 794 din 31 octombrie 2014, trimisă cu adresa nr. Plx. 853 din 25 noiembrie 2015, înregistrată în cadrul Comisiei juridice sub nr.                              4c-11/1522/2015 din 26 noiembrie 2015.

Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.
Senatul a respins propunerea legislativă în şedinţa din data de 23 noiembrie 2015, în calitate de primă Cameră sesizată. 

Propunerea legislativă are ca obiect de reglementare crearea cadrului legal necesar producătorilor agricoli, persoane fizice, care îşi desfăşoară activitatea pe o suprafaţă de teren de până la 2 ha, pentru a putea comercializa producţia proprie, pe baza unui certificat de mic producător eliberat la cererea acestora, de către primarul comunei, oraşului, municipiului sau a sectoarelor municipiului Bucureşti, după caz.

Consiliul Legislativ a avizat favorabil propunerea legislativă (aviz nr. 1031/1.10.2015). 
În şedinţa din data de 8 decembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării şi expunerea de motive.
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil propunerii legislative. 


Prin obiectul său de reglementare, măsurile preconizate sunt de natura legii ordinare.
               VICEPREŞEDINTE,                               
                                                            SECRETAR,

            Ciprian Nicolae NICA

    
                                            Sorin Constantin STRAGEA

